Ituris
Ituris (pranc. Ituri) – provincija Kongo Demokratinės Respublikos šiaurės rytuose, Ugandos ir Pietų Sudano pasienyje. Administracinis centras – Bunija. Teritorija yra rytų aukštumose. Didelę jos dalį užima Iturio džiunglės. Rytuose telkšo Alberto ežeras. Per provinciją teka Ituris, Ngaju, Epulu, Šaris. Įsteigtas Okapijų laukinės gamtos rezervatas. Iki 2005 metų Konstitucinės reformos Ituris buvo Rytų provincijos specialusis rajonas, 2015 m. išskirtas į atskirą provinciją.